Karoliniškėse vald

Karoliniškėse vald (leedu keeles Karoliniškių seniūnija) on vald Vilniuse linna omavalitsuse koosseisus, Vilniuse läänepoolses osas. Kogu valla territoorium on ühtlasi Vilniuse Karoliniškėse linnaosa. Valla pindala on 4 km². 2011. aastal oli seal 27 270 elanikku.http://statistics.bookdesign.lt/table_125_10.htm?lang=lt#viln_m 

Vallamaja asub aadressil Loretos Asanavičiūtės g. 20, vallavanem on (2022. aasta seisuga) Tomas Lilas.Vilniaus miesto savivaldybė Vaadatud 26.06 2021.

 Karoliniškės 
pisi|left|Vaade teletornist linnaosale
Karoliniškės (poola keeles Karolinka) on Vilniuse linnaosa. See piirneb lõunas Lazdynaiga, läänes Gudeliaiga, idas Žvėrynasega, põhjas aga Viršuliškėsega.

Haridust annavad kaks progümnaasiumi, kaks leedukeelset gümnaasiumi, poola- ja venekeelne gümnaasium ning valgevenekeelne keskkool. Linnaosas on raamatukogu.

Kohaliku pärimuse kohaselt asunud seal kunagi Karolinastele kuulunud mõis. Tegelikult asus seal Karolina kõrts, mille juurde XIX sajandi alguses kujunes kolmest elamust külake. Sajandi teisel poolel rajati sinna telliselööv. Lisaks asusid linnaosa aladel Šaltūnai, Raišiai, Raišeliai ja Gudeliai küla maad. Algul plaanitigi linnaosa nimeks panna Šaltūnai.Pasižvalgymai po Vilnių: miesto mikrorajonai. – Vilnius, 2015, lk. 48–51.

Küla kohale asuti rajama Vilniuse linnaosa 1971. aastal. 1981. aastal valmis Vilniuse teletorn. 1986. aastal hakati Karoliniškėse ja Lazdynai vahele rajama Muinasjutuparki.Karoliniškės. Visuotinė lietuvių enciklopedija, Kd. XV (Mezas-Nagurskiai). – Vilnius: Mokslo ir enciklopedijų leidybos institutas, 2009 

1991. aastal toimus piirkonnas Vilniuse veresaun. Kaheksa linnaosa tänavat kannavad selles sündmuses hukkunud isikute nime.

Karoliniškėse lääneosa jääb Karoliniškėse maastikukaitsealale. Seal asub Nerise kaldal Leedu kõrguselt teine paljand – Plikakalnise paljand kõrgusega 58 meetrit.

 Viited 


Kategooria:Vilnius
Kategooria:Leedu vallad